ဆူရ်ဘုန်လေဆိပ်

ဆူရ်ဘုန်လေဆိပ် (IATA: SRU, ICAO: VYFS) သည် မြန်မာနိုင်ငံ၊ ချင်းပြည်နယ်၊ ဖလမ်းမြို့နယ်ရှိ လေဆိပ်တစ်ခု ဖြစ်သည်။ ဆူရ်ဘုန်လေဆိပ်သည် ချင်းပြည်နယ်၏ ပထမဆုံးလေဆိပ်ဖြစ်ပြီး မြန်မာနိုင်ငံ၏ ၆၉ ခုမြောက် လေဆိပ် ဖြစ်သည်။ ဖလမ်းမြို့၏ အနောက်ဘက် ၁၃ ကီလိုမီတာအကွာတွင် တည်ရှိပြီး ပင်လယ်ရေမျက်နှာပြင်အထက် ၁,၈၃၀ မီတာ (၆,၀၀၀ ပေ) တွင် တည်ရှိသည်။ သမိုင်းကြောင်း လေဆိပ် စီမံကိန်းကို ၂၀၁၃ ခုနှစ်တွင် စတင်ခဲ့ပြီး ဘတ်ဂျက် ကျပ်ငွေ ၃၇ ဘီလီယံကျပ် (အမေရိကန်ဒေါ်လာ ၂၆ သန်း) ဖြင့် ၂၀၁၅ ခုနှစ် ဧပြီလတွင် စတင်ဆောက်လုပ်ခဲ့သည်။ ပြေးလမ်းအလျား ၁,၈၃၀ မီတာ (၆,၀၀၀ ပေ) နှင့် အကျယ် ၃၀ မီတာ (၉၈ ပေ) ရှိပြီး ATR-72 အမျိုးအစား လေယာဉ်များ ဆင်းသက်နိုင်သည်။ ဆူရ်ဘုန်လေယာဉ်ကွင်း တည်ဆောက်ရေးလုပ်ငန်းများ ပြီးစီးပြီဖြစ်ရာ မြန်မာအမျိုးသားလေကြောင်းလိုင်း၏ ATR 72-600 လေယာဉ်ဖြင့် စမ်းသပ်ဆင်းသက်စစ်ဆေးမှုကို ၂၀၂၀ ပြည့်နှစ်၊ အောက်တိုဘာလ ၂၇ ရက်က ပြုလုပ်ခဲ့သည်။ ကိုးကား